Υποχρεωτική γίνεται η εγκατάσταση αυτόματων μηχανημάτων για συναλλαγές με κάρτες (POS), εντός τριών μηνών, για 58 νέες κατηγορίες επαγγελματιών.

Όπως προβλέπεται σε κοινή απόφαση του υπουργού Οικονομίας και Ανάπτυξης, Δ. Παπαδημητρίου και της υφυπουργού Οικονομικών Κ. Παπαντάτσιου, που δημοσιεύτηκε στην Εφημερίδα της Κυβερνήσεως, πρόκειται μεταξύ άλλων για όσους ασχολούνται με ανάπτυξη οικοδομικών σχεδίων, ξυλουργικές εργασίες, χρωματισμούς και επενδύσεις δαπέδων και τοίχων, υπηρεσίες μετακόμισης, καθαρισμό κτηρίων, επισκευή ρολογιών και κοσμημάτων αλλά και μεστικά γραφεία ακινήτων ακόμη και γραφεία κηδειών.

Στην απόφαση προβλέπεται ότι όσοι από τους υπόχρεους αυτούς κάνουν έναρξη εργασιών κατά τον τελευταίο μήνα της λήξης της προθεσμίας, θα έχουν συνολική προθεσμία 4 μηνών για την εγκατάσταση POS. Όσοι κάνουν έναρξη εργασιών μετά την λήξη της τρίμηνης προθεσμίας, θα πρέπει να τοποθετούν POS μέσα σε έναν μήνα από την έναρξη.

Αναλυτικά οι 58 κατηγορίες επαγγελμάτων (και οι αντίστοιχοι Κωδικοί Αριθμοί Δραστηριότητας) παρουσιάζονται στον πίνακα:

ΚΑΔ ΠΕΡΙΓΡΑΦΗ ΔΡΑΣΤΗΡΙΟΤΗΤΑΣ

33.20 Εγκατάσταση βιομηχανικών μηχανημάτων και εξοπλισμού

41.10 Ανάπτυξη οικοδομικών σχεδίων

41.20 Κατασκευαστικές εργασίες κτιρίων για κατοικίες και μη

43.29 Αλλες κατασκευαστικές εγκαταστάσεις

43.31 Επιχρίσεις κονιαμάτων

43.32 Ξυλουργικές εργασίες

43.33 Επενδύσεις δαπέδων και τοίχων

43.34 Χρωματισμοί και τοποθέτηση υαλοπινάκων

43.39 Άλλες κατασκευαστικές εργασίες ολοκλήρωσης και τελειώματος

43.91 Δραστηριότητες κατασκευής στεγών

43.99 Άλλες εξειδικευμένες κατασκευαστικές δραστηριότητες π.δ.κ.α.

47.51 Λιανικό εμπόριο κλωστοϋφαντουργικών προϊόντων σε εξειδικευμένα καταστήματα

ΚΑΔ ΠΕΡΙΓΡΑΦΗ ΔΡΑΣΤΗΡΙΟΤΗΤΑΣ

47.53 Λιανικό εμπόριο χαλιών, κιλιμιών και επενδύσεων δαπέδου και τοίχου σε εξειδικευμένα καταστήματα

47.62 Λιανικό εμπόριο εφημερίδων και γραφικής ύλης σε εξειδικευμένα καταστήματα

47.63 Λιανικό εμπόριο εγγραφών μουσικής και εικόνας σε εξειδικευμένα καταστήματα

47.76 Λιανικό εμπόριο λουλουδιών, φυτών, σπόρων, λιπασμάτων, ζώων συντροφιάς και σχετικών ζωοτροφών σε εξειδικευμένα καταστήματα

47.78 'Αλλο λιανικό εμπόριο καινούργιων ειδών σε εξειδικευμένα καταστήματα

47.79 Λιανικό εμπόριο μεταχειρισμένων ειδών σε καταστήματα

47.91 Λιανικό εμπόριο από επιχειρήσεις πωλήσεων με αλληλογραφία ή μέσω διαδικτυου

49.10 Υπεραστικές σιδηροδρομικές μεταφορές επιβατών

49.31 Αστικές και προαστιακές χερσαίες μεταφορές επιβατών

49.39 'Αλλες χερσαίες μεταφορές επιβατών π.δ.κ.α.

49.42 Υπηρεσίες μετακόμισης

50.10 Θαλάσσιες και ακτοπλοϊκές μεταφορές επιβατών

50.30 Εσωτερικές πλωτές μεταφορές επιβατών

51.10 Αεροπορικές μεταφορές επιβατών

52.21 Δραστηριότητες συναφείς με τις χερσαίες μεταφορές

52.22 Δραστηριότητες συναφείς με τις πλωτές μεταφορές

52.23 Δραστηριότητες συναφείς με τις αεροπορικές μεταφορές

52.24 Διακίνηση φορτίων

52.29 'Αλλες υποστηρικτικές προς τη μεταφορά δραστηριότητες

56.21 Δραστηριότητες υπηρεσιών τροφοδοσίας για εκδηλώσεις

56.29 'Αλλες υπηρεσίες εστίασης

62.01 Δραστηριότητες προγραμματισμού ηλεκτρονικών συστημάτων

65.12 Ασφάλειες εκτός από τις ασφάλειες ζωής

68.20 Εκμίσθωση και διαχείριση ιδιόκτητων ή μισθωμένων ακινήτων

68.31 Μεσιτικά γραφεία ακινήτων

68.32 Διαχείριση ακίνητης περιουσίας, έναντι αμοιβής ή βάσει σύμβασης

74.20 Φωτογραφικές δραστηριότητες

79.90 'Αλλες δραστηριότητες υπηρεσιών κρατήσεων και συναφείς δραστηριότητες

80.30 Δραστηριότητες έρευνας

81.21 Γενικός καθαρισμός κτιρίων

81.22 'Αλλες δραστηριότητες καθαρισμού κτιρίων και βιομηχανικού καθαρισμού

81.29 'Αλλες δραστηριότητες καθαρισμού

88.10 Δραστηριότητες κοινωνικής μέριμνας χωρίς παροχή καταλύματος για ηλικιωμένους και άτομα με αναπηρία

91.02 Δραστηριότητες μουσείων

91.03 Λειτουργία ιστορικών χώρων και κτιρίων και παρόμοιων πόλων έλξης επισκεπτών

93.11 Εκμετάλλευση αθλητικών εγκαταστάσεων

93.12 Δραστηριότητες αθλητικών ομίλων

93.19 'Αλλες αθλητικές δραστηριότητες

95.12 Επισκευή εξοπλισμού επικοινωνίας

95.21 Επισκευή ηλεκτρονικών ειδών ευρείας κατανάλωσης

95.22 Επισκευή συσκευών οικιακής χρήσης και εξοπλισμού σπιτιού και κήπου

95.24 Επισκευή επίπλων και ειδών οικιακής επίπλωσης

95.25 Επισκευή ρολογιών και κοσμημάτων

96.01 Πλύσιμο και (στεγνό) καθάρισμα κλωστοϋφαντουργικών και γούνινων προϊόντων

96.03 Δραστηριότητες γραφείων κηδειών και συναφείς δραστηριότητες

96.04 Δραστηριότητες σχετικές με τη φυσική ευεξία.

Πηγή: ΑΜΠΕ